Κλεόβουλος Γιαννούσης

Ο Κλεόβουλος Γιαννούσης (1914Δασικά Χρονικά, τ. 16-17, σελ. 361. -22 Νοεμβρίου 2000) ήταν Έλληνας δικηγόρος και πολιτικός. Διετέλεσε βουλευτής επί μακρόν στην εκλογική περιφέρεια Τρικάλων και υφυπουργός Γεωργίας στην κυβέρνηση του Κωνσταντίνου Καραμανλή από το 1974 ως το 1976.

 Σταδιοδρομία
Ήταν γιος του Βασιλείου Γιαννούση. Άσκησε το επάγγελμα του δικηγόρου στην πόλη των Τρικάλων. Πήρε μέρος στις εκλογές του 1950 με το Λαϊκό Κόμμα και το 1951 με τον Ελληνικό Συναγερμό χωρίς να καταφέρει να εκλεγεί. Στις εκλογές του 1952 εξελέγη βουλευτής με τον Ελληνικό Συναγερμό και εν συνεχεία επανεξελέγη με την ΕΡΕ στις εκλογές του 1956, του 1958, του 1961, του 1963 και του 1964. Για τελευταία φορά εξελέγη με τη νεοσύστατη Νέα Δημοκρατία στις εκλογές του 1974 με 10.593 ψήφουςΟι 1438 πολιτευτές στις εκλογές του 1974 , Αέρα, 1-5-2012..

Στην κυβέρνηση του Καραμανλή υπηρέτησε ως υφυπουργός Γεωργίας, από τις 21 Νοεμβρίου 1974 ως τις 10 Σεπτεμβρίου 1976.ΓΓ της Κυβέρνησης - Η σύνθεση και οι μεταβολές στη δομή της κυβέρνησης Καραμανλή (1974).

Πέθανε το Νοέμβριο του 2000 Κλεόβουλος Γιαννούσης. Ένας Τρικαλινός με σημαντική παρουσία στην πολιτική σκηνή του τόπου , fatsimare.gr, 1-12-2013. και κηδεύτηκε στις 24 Νοεμβρίου από τον ιερό ναό Αγίων Θεοδώρων του Α΄ Κοιμητηρίου Αθηνών. Η Καθημερινή, Κοινωνικά, φύλλο 23ης Νοεμβρίου 2000. Απέκτησε 2 κόρες με την Τερέζα Φιλιππίδου.

 Βιβλιογραφία 
Θύμιου Λώλη, "Εν Τρικάλοις". Τρίκαλα 2003, εκδόσεις "Γένεσις".

 Παραπομπές 

Εξωτερικοί σύνδεσμοι
Κλεόβουλος Γιαννούσης στον Πανδέκτη, του Εθνικού Ιδρύματος Ερευνών.

Κατηγορία:Βουλευτές Τρικάλων
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Γεωργίας